ג'ון לינץ' (שחקן)

ג'ון לינץ' (באנגלית: John Lynch; נולד ב-26 בדצמבר 1961) הוא שחקן וסופר צפון אירי. הוא זכה בפרס האקדמיה האוסטרלית לקולנוע וטלוויזיה (AACTA) לשחקן הטוב ביותר על תפקידו בסרט "אנג'ל בייבי" משנת 1995. תפקידים נוספים שלו בקולנוע היו בסרטים "קאל" (1984), "סוד הגן הנעלם" (1993), "בשם האב" (1993), ו"דלתות מסתובבות" (1998). לינץ' כתב שני רומנים "Torn Water" ו-"Falling Out of Heaven".

ביוגרפיה
לינץ' נולד בקורינגשגו (Corrinshego) במחוז ארמה שבצפון אירלנד. הוא למד בבית הספר סיינט קולמן קולג' בניורי. לינץ' החל לשחק במחזות בשפה האירית כשהיה בבית הספר בשנים הראשונות של הסכסוך בצפון אילנד. הוא הבכור למשפחה בת חמישה ילדים. אביו הוא אירי, ואמו איטלקייה מטריבנטו (קמפובאסו). אחותו הצעירה סוזן היא שחקנית קולנוע וטלוויזיה.

לינץ' הופיע במספר רב של סרטי קולנוע שעוסקים ב"צרות" של צפון אירלנד כגון "קאל" (1984) יחד עם הלן מירן, "בשם האב" (1993) עם דניאל דיי-לואיס, "איש תחנת הרכבת" (1992) לצדם של ג'ולי כריסטי ודונלד סאת'רלנד, "Nothing Personal" ו"בזכות האם" (1996). עוד עם מירן שיחק ב-2002 בסרט "אוולין".

ב-1991 כיכב לינץ' בתפקיד משנה בסרט "אדוארד השני" של דרק ג'רמן. ב-1993 שיחק בתפקיד לורד קרייבן בסרטה של אגניישקה הולנד "סוד הגן הנעלם". ב-1994 הופיע בסרט "סוד האי הנעזב", וב-1998 גילם את ג'רי בסרט "דלתות מסתובבות".

לינץ' גילם את דמות של הכדורגלן ג'ורג' בסט בסרט "בסט" משנת 2000, לו כתב את התסריט יחד עם אשתו, מרי מקגוויקן, שגם ביימה את הסרט. בהופעתו בסרט האוסטרלי "אנג'ל בייבי" זכה לינץ' בפרס השחקן הטוב ביותר של מכון הסרטים האוסטרלי, ובפרס מבקרי הקולנוע האוסטרלי. ב-1996 היה מועמד לפרס סטלייט על תפקידו בסרט "מול פלנדרס". ב-1998 עבד עם הבמאית הבלגית מריון הנסל בעיבוד שלה לרומן "The Quarry" (הידוע גם בשם "La Faille"), שזכה בפרס הסרט הטוב ביותר בפסטיבל הסרטים של מונטריאול.

הוא היה מועמד לפרס באפט"א על הופעתו בסרט "קאל", כמו גם לפרס הקולנוע והטלוויזיה האירי (IFTA) על תפקידו בסרט "The Baby War". לינץ' כיכב בתפקיד סטיבן בסרט "Five Day Shelter" שזכה בפרס האקדמיה האירופית לקולנוע, והתמודד בתחרות בפסטיבל הסרטים של רומא. ב-211 שיחק לינץ' בתפקיד הראשי בסרט "Ghosted". ב-2012 הופיע בעיבוד הקולנועי לספר "Private Peaceful" מאת מייקל מורפורגו.

לינץ' כתב ופרסם שני ספרים. הרומן הראשון שלו "Torn Water" יצא לאור בנובמבר 2005 בהוצאת HarperCollins. ספרו השני "Falling Out of Heaven" יצא לאור ב-13 במאי 2010 באותה הוצאה.

פילמוגרפיה
 שנה שם שם באנגלית תפקיד הערות 1984 קאל Cal קאל1990 Hardware שיידס 1871 או'בריין Making Out גאווין סדרת טלוויזיה (פרק אחד)1991 All Good Things וינסנט גיבני סדרת טלוויזיה כימרה Chimera פיטר קרסון מיני-סדרה אדוארד השני Edward II ספנסר 1992 איש תחנת הרכבת The Railway Station Man דמיאן סוויני1993 סוד הגן הנעלם The Secret Garden לורד קרייבן Peak Practice האב דייבי בפרק "Impulsive Behaviour" בשם האב In the Name of the Father פול היל1994 Words Upon the Window Pane ג'ון קורבט סוד האי הנעזב The Secret of Roan Inish טאדג Princess Caraboo איימון מקרתי1995 אנג'ל בייבי Angel Baby הארי Nothing Personal ליאם1996 בזכות האם Some Mother's Son בובי סאנדס מול פלנדרס Moll Flanders ג'ונתן מועמדות לפרס סטלייט לשחקן המשנה הטוב ביותר 1997 This Is the Sea פדהר מקאליסקי 1998 דלתות מסתובבות Sliding Doors גרי 1999 בסט Best ג'ורג' בסט2002 בוסטון פאבליק Boston Public ג'רי בפרק "Chapter Thirty-One" Puckoon או'בריין אוולין Evelyn מר וולף2003 Conspiracy of Silence האב מתיו פרנסיס מסר מעולם אחר Alien Hunter ד"ר מייקל סטראוב 2004 The Bridge of San Luis Rey קפטן אלווארדו2005 Isolation דן בית קדרות Bleak House נמו מיני-סדרה לאסי Lassie סם קראקלו2007 הבית הצהוב The Yellow House פול גוגן2008 In Transit יעקוב The Passion סאגאן מיני-סדרה 2009, 2012 מרלין Merlin בלינור סדרת טלוויזיה (2 פרקים)2009 עדות אילמת Silent Witness טום פלאנרי בפרק "Voids" Holy Water טום גפני שם הפצה "Hard Times"2010 Black Death וולפסטן The Nativity המלאך גבריאל2011 The Jury אלן ליין סדרת טלוויזיה The Hot Potato ביל ובן Ghosted ג'ק2012 המבוך Labyrinth סימון הרביעי דה מונפור מיני-סדרה Private Peaceful סמל הנלי 2013 פיתול מושלם Möbius ג'ושוע 2013–2016 החטא הקדמון The Fall ג'ים ברנס סדרת טלוויזיה2014 המוסקטרים The Musketeers לוקה ססטיני בפרק "A Rebellious Woman" The Hybrid ג'ים פאוול שטלנד Shetland פרנק בלייק סדרת טלוויזיה (2 פרקים) 2016נקם One of Us ביל דאגלססדרת טלוויזיה Detour פרנק 2017 Number One גארי אדמס 2018 Paul, Apostle of Christ אקווילה האימה The Terror ג'ון ברידג'ס סדרת טלוויזיה 2019 טין סטאר Tin Star יוהאן ניקל סדרת טלוויזיה Harlots ג'ונאס יאנג סדרת טלוויזיה (פרק אחד) מדיצ'י Medici האפיפיור סיקסטוס הרביעי סדרת טלוויזיה (3 פרקים)2020 Boys from County Hell ג'ורג' בוגי The Banishing מלאכי2020–2025 The Head ארתור ויילד תפקיד ראשי (3 עונות); 18 פרקים 2023 אורות כחולים (אנ') Blue Lights ג'יימס מקינטייר תפקיד ראשי; 6 פרקים2024 הם רואים הכל The Watchers פרופ' קילמרטין Sew Torn הדסון

קישורים חיצוניים

הערות שוליים

קטגוריה:שחקני קולנוע וטלוויזיה צפון אירים
קטגוריה:סופרים אירים
קטגוריה:אירים שנולדו ב-1961